**Dohoda o vykonaní práce**

uzatvorená podľa § 226 Zákonníka práce medzi

**Zamestnávateľ:** Obchodné meno: ...........................

Sídlo: ...........................

IČO: ...........................

Konajúci: ...........................

(ďalej len „Zamestnávateľ“)

a

**Zamestnanec:** Meno a priezvisko: ...........................

 Bydlisko: ...........................

 Dátum narodenia: ...........................

 Rodné číslo: ...........................

 Štátne občianstvo: ...........................

Účet č.: ............................

(ďalej len „Zamestnanec“)

**I.**

**Predmet dohody – dohodnutá práca**

1. Predmetom dohody je vymedziť vzájomné práva a povinnosti oboch zmluvných strán.
2. Zamestnanec sa zaväzuje, že pre zamestnávateľa vykoná túto pracovnú úlohu: ............................................................................................................................................

**II.**

**Rozsah práce**

1. Predpokladaný rozsah pracovnej úlohy v hodinách spolu: . . . . . . . . . . . . . . . . . . . .
2. Pracovná úloha bude vykonaná do . . . . . . . . . . . . . . . . . . . .
3. Dňom začatia vykonávania práce zamestnancom pre zamestnávateľa je . . . . . . . . . . . . . . . . . .

**III.**

**Odmena za vykonanú prácu**

1. Dohodnutá odmena: . . . . . . . . . . . . . . . € za vykonanie pracovnej úlohy / za hodinu prác vykonaných na pracovnej úlohe.
2. Splatnosť odmeny: Časť odmeny vo výške .....................,- Eur je splatná do ........................, pričom zvyšná časť odmeny je splatná do ...... dní po dokončení a odovzdaní celej dohodnutej práce. / Celá odmena za vykonanie pracovnej úlohy je splatná do ...... dní po dokončení a odovzdaní celej dohodnutej práce.
3. Zamestnávateľ môže odmenu po prerokovaní so zamestnancom primerane znížiť, ak vykonaná práca nezodpovedá dohodnutým podmienkam.

**IV.**

**Práva a povinnosti zmluvných strán**

1. Na základe tejto dohody oboznámil zamestnávateľ zamestnanca s právnymi predpismi vzťahujúcimi sa na vykonávanú prácu a ostatnými predpismi na zaistenie bezpečnosti a ochrany zdravia pri práci.
2. Zamestnávateľ sa zaväzuje vytvoriť pracovné podmienky zaisťujúce riadny a bezpečný výkon práce, zaplatiť dohodnutú odmenu a dodržiavať ostatné podmienky tak, ako boli dohodnuté.
3. Zamestnanec sa zaväzuje:

a) dohodnuté pracovné úlohy vykonávať svedomite, riadne a včas podľa svojich znalostí a vedomostí a podľa pokynov zamestnávateľa a dodržiavať podmienky dohodnuté v Dohode,

b) riadne hospodáriť so zverenými prostriedkami a ochraňovať majetok zamestnávateľa pred poškodením, stratou, zneužitím, odcudzením a zničením a nekonať v rozpore s oprávnenými záujmami zamestnávateľa,

d) dodržiavať právne predpisy vzťahujúce sa na ním vykonávanú pracovnú úlohu, najmä právne predpisy na zaistenie bezpečnosti a ochrany zdravia pri práci, protipožiarnymi predpismi, dodržiavať ostatné predpisy vzťahujúce sa na prácu ním vykonávanú, dodržiavať všetky vnútropodnikové normy zamestnávateľa, s ktorými bol riadne oboznámený, pracovné podmienky zamestnávateľa, pracovný poriadok a organizačnú štruktúru ako i iné skutočnosti, nevyhnutné pre riadny výkon dojednanej práce. Zamestnanec svojim podpisom potvrdzuje, že porozumel obsahu vyššie uvádzaných všetkých spomínaných predpisov, dokladov, písomností a je si vedomý toho, že je povinný ich dodržiavať a podľa nich vykonávať prácu.

1. V deň skončenia tejto Dohody je zamestnanec povinný odovzdať zamestnávateľovi všetky jemu zverené pracovné prostriedky a zverený majetok zamestnávateľa.
2. Zamestnanec podpisom tejto zmluvy výslovne vyjadruje svoj súhlas s použitím svojich osobných údajov v súlade so zákonom č. 122/2013 Z. z. o ochrane osobných údajov pre účely prác a povinností z pracovnoprávnych vzťahov a zo založenej dohody o prácach vykonávaných mimo pracovného pomeru a pre účely plnenia povinností zamestnanca a zamestnávateľa z poistenia v zmysle zákona č. 580/2004 Z. z. o zdravotnom poistení, zákona č. 461/2003 Z. z. o sociálnom poistení a zákona č. 595/2003 Z. z. o dani z príjmov.
3. Zamestnanec berie na vedomie, že mu na základe Dohody nevzniká nárok na dovolenku, ani náhradu odmeny pri prekážkach v práci.
4. Zamestnanec zodpovedá zamestnávateľovi za škodu spôsobenú porušením povinností pri výkone práce v súlade so Zákonníkom práce.

**V.**

**Ukončenie Dohody**

1. Dohoda o vykonaní práce sa končí splnením pracovnej úlohy.
2. Dohodu o vykonaní práce je možné ukončiť aj dohodou uzatvorenou medzi zamestnávateľom a zamestnancom o ukončení dohody o vykonaní práce. Dohoda musí byť písomná a musí byť podpísaná obidvomi zmluvnými stranami, inak je neplatná.
3. Zamestnávateľ môže odstúpiť od dohody o vykonaní práce z nasledovných dôvodov:

a) ak bol zamestnanec právoplatne odsúdený za úmyselný trestný čin,

b) ak zamestnanec stratil dlhodobo spôsobilosť vykonávať dohodnutú pracovnú úlohu,

c) ak zamestnanec porušil pracovnú disciplínu. Pod porušením pracovnej disciplíny sa má na mysli preukázateľné porušenie pracovných povinností zamestnancom, na ktoré bol zamestnanec zamestnávateľom minimálne jeden krát písomne upozornený a toto písomné upozornenie mu bolo riadne doručené, pričom v prípade vážneho porušenia aj bez písomného upozornenia.

1. Zamestnanec môže odstúpiť od tejto dohody o vykonaní práce, ak:

a) podľa lekárskeho posudku zo zdravotných dôvodov dlhodobo stratil spôsobilosť vykonávať dohodnutú pracovnú úlohu,

b) ak nemôže pracovnú úlohu vykonať preto, že mu zamestnávateľ neutvoril dohodnuté pracovné podmienky.

1. Odstúpenie od dohody musí byť urobené v písomnej forme a musí byť doručené druhej zmluvnej strane. Účinky odstúpenia nastanú dňom doručenia písomného prejavu o odstúpení druhej zmluvnej strane.

**VI.**

**Záverečné ustanovenia**

1. Zmeny Dohody je možné vykonať len písomnou dohodou oboch účastníkov dohody.
2. Vo veciach neupravených Dohodou sa zmluvný vzťah spravuje príslušnými ustanoveniami všeobecne záväzných právnych predpisov a Zákonníka práce.
3. Dohoda je vyhotovená v dvoch rovnopisoch, jeden pre zamestnávateľa a jeden pre zamestnanca.
4. Dohoda nadobúda platnosť a účinnosť odo dňa jej uzavretia účastníkmi Dohody.
5. Účastníci Dohody vyhlasujú, že si Dohodu prečítali, jej obsahu porozumeli a na znak toho, že obsah Dohody zodpovedá ich skutočnej a slobodnej vôli, ju podpisujú.

V . . . . . . . . . . . . . . . dňa . . . . . . . . . .

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

 zamestnanec zamestnávateľ